
1) [bookmark: _Toc241659952] NAJČEŠĆI PREKRŠAJI 

[bookmark: _Toc241659953]Zakon o izboru narodnih poslanika

Kršenje izborne tišine – član 170
Tokom 48 sati koji prethode glasanju, pa sve do zatvaranja biračkih mesta na dan izbora nije dozvoljeno javno pozivati građane da glasaju ili da ne glasaju za određenu izbornu listu, predstavljati kandidate i njihove programe, niti objavljivati procene izbornih rezultata u medijima ili na javnim skupovima. Za kršenje ovih pravila mogu biti kažnjeni pravno lice, odgovorno lice i fizičko lice, u zavisnosti od toga ko je prekršaj učinio.
Nedostavljanje poziva za glasanje – član 171
Građanin treba blagovremeno da dobije obaveštenje o tome gde i kada glasa, obavezno pet dana pre dana određenog za glasanje. Ako rukovodilac nadležnog organa, a nadležni organ je opštinska ili gradska uprava, ne obezbedi da biraču poziv za glasanje bude dostavljen na vreme, može biti kažnjen za prekršaj.
Izborni propagandni materijal na biračkom mestu – član 172
Na biračkom mestu i neposredno ispred njega nije dozvoljeno postavljati stranačke simbole, plakate, letke ili drugi materijal kojim se promoviše određena politička stranka ili izborna lista. Ovo pravilo važi za političke stranke i druga pravna lica, njihova odgovorna lica, ali i za fizička lica.
Sprečavanje praćenja rada izbornih organa – član 173
Članovi izbornih komisija i biračkih odbora imaju pravo da učestvuju u radu tih organa, a ovlašćeni posmatrači imaju pravo da prate njihov rad. Nije dozvoljeno da ih neko u tome sprečava. Član izbornog organa koji sprečava drugog člana ili ovlašćenog posmatrača da prati i učestvuje u radu može biti kažnjen za prekršaj.
Narušavanje reda na biračkom mestu – član 174
Na biračkom mestu mora da postoji red kako bi svi građani mogli nesmetano da glasaju i kako bi izborni postupak mogao pravilno da se sprovede. Ko svojim ponašanjem narušava red na biračkom mestu može biti kažnjen za prekršaj.
Povreda prava na predstavljanje izbornih lista i kandidata – član 175
Javni medijski servis mora svim podnosiocima proglašenih izbornih lista i kandidatima da omogući da predstave svoje izborne programe besplatno i bez diskriminacije. Ako javni medijski servis nekome uskrati to pravo ili ga ne obezbedi pod jednakim uslovima, za to mogu odgovarati javni medijski servis i odgovorno lice.
[bookmark: _Toc241659954]Zakon o jedinstvenom biračkom spisku 

Birački spisak mora biti tačan i ažuran, a podaci građana u njemu moraju biti zaštićeni. Neovlašćeno menjanje, korišćenje, pristupanje ili otkrivanje tih podataka može predstavljati prekršaj.
Tačnost i ažurnost biračkog spiska
Organ koji je zadužen za vođenje i ažuriranje biračkog spiska mora da vodi računa da podaci u njemu budu tačni, potpuni i redovno ažurirani. Ako odgovorno lice to ne obezbedi, može biti novčano kažnjeno.
Zaštita podataka iz biračkog spiska
Podaci iz biračkog spiska predstavljaju podatke o ličnosti i ne smeju se koristiti suprotno zakonu. Pravna lica koja neovlašćeno koriste te podatke ili prekrše obavezu čuvanja poverljivosti mogu biti novčano kažnjena, kao i njihova odgovorna lica.
Neovlašćen pristup podacima birača
Niko ne sme bez ovlašćenja da pristupa podacima o ličnosti građana iz biračkog spiska, niti sme takve podatke neovlašćeno da koristi ili otkriva drugim licima. Za to može biti kažnjeno i fizičko lice.
Obaveze organa i organizacija
Organi i organizacije koji imaju pristup biračkom spisku moraju da postupaju u skladu sa zakonom i da podatke koriste samo u dozvoljene svrhe. Ako ne ispune svoje zakonske obaveze ili ne postupe po preporukama nadležnih organa nakon izvršene revizije biračkog spiska, odgovorno lice može biti novčano kažnjeno.
[bookmark: _Toc241659955]Zakon o prekršajima – pokretanje prekršajnog postupka
Zakon o prekršajima daje pravo oštećenom i nadležnim organima da podnesu zahtev za pokretanje prekršajnog postupka neposredno prekršajnom sudu. Lično ćete biti oštećeni prekršajem, recimo, ako niste dobili na vreme poziv za glasanje i tada sami podnosite zahtev za pokretanje preršajnog postupka. U drugim slučajevima, kada niste neposredno oštećeni, kao što je recimo kršenje izborne tišine, možete podneti predlog/inicijativu za pokretanje prekršajnog postupka ovlašćenom organu, što, u zavisnosti od učinjenog prekršaja, može biti Nadzorni odbor za izbornu kapmpanju, upravna inspekcija, pa čak i javno tužilaštvo. 
Ako primetite da je prekršeno neko od izbornih pravila za koje je propisana prekršajna odgovornost, možete o tome obavestiti nadležni organ, javno tužilaštvo ili drugi nadležni organ i dostaviti dokaze o nepravilnosti. Ako ste sami žrtva povrede izbornih prava, pod uslovima propisanim Zakonom o prekršajima, možete sami podneti zahtev za pokretanje prekršajnog postupka.
Nije potrebno da znate tačan naziv prekršaja ili član zakona. Najvažnije je da što preciznije opiše šta se dogodilo, kada i gde se dogodilo i ko je prekršio zakon. Uz prijavu treba priložiti sve dokaze kojima raspolažete, kao što su fotografije, snimci, snimci ekrana, linkovi ili podaci o svedocima. Nadležni organ će oceniti da li opisano ponašanje predstavlja prekršaj i da li postoje uslovi za pokretanje postupka.

2) [bookmark: _Toc241659956] OBRASCI 

A) [bookmark: _Toc241659957]KADA STE OŠTEĆENI NEZAKONITOM RADNJOM KOJA PREDSTAVLJA PREKRŠAJ, SAMI PODNOSITE ZAHTEV ZA POKRETANJE PREKRŠAJNOG POSTUPKA NEPOSREDNO PREKRŠAJNOM SUDU

Prekršaj člana 171 Zakona o izboru narodnih poslanika 

PREKRŠAJNOM SUDU U __________
Adresa suda
Podnosilac zahteva ime, prezime i adresa oštećenog
Protiv okrivljenog  naziv organa, sa adresom sedišta, koji je učinio prekršaj – Opštinska/gradska uprava, sa imenom, prezimenom i funkcijom koju obavlja odgovorno lice – npr. predsednik opštine

Na osnovu člana 180 Zakona o prekršajima, Prekršajnom sudu u _________, kao stvarno i mesno nadležnom podnosim
ZAHTEV ZA POKRETANJE PREKRŠAJNOG POSTUPKA
protiv odgovornog lica u organu nadležnom za dostavljanje poziva za glasanje, zbog osnovane sumnje da je učinjen prekršaj iz člana 171. Zakona o izboru narodnih poslanika.


OBRAZLOŽENJE
Na izborima za narodne poslanike održanim dana __________ godine, kao biraču upisanom u birački spisak, nije mi blagovremeno dostavljen poziv za glasanje.
Poziv za glasanje mi nije dostavljen najkasnije pet dana pre dana glasanja, odnosno, dostavljen mi je dana / nije mi dostavljen uopšte. 
__________________________________________________________________________________________________________________________________________________________

Za činjenicu da mi poziv nije dostavljen saznao/la sam _________________________________.
Zbog toga sam bio/la uskraćen/a za blagovremenu informaciju o danu i vremenu glasanja / broju i adresi biračkog mesta / broju pod kojim sam upisan/a u izvod iz biračkog spiska.
Smatram da je opisanim postupanjem povređeno moje pravo i da postoji osnovana sumnja da je odgovorno lice u organu nadležnom za obaveštavanje birača učinilo prekršaj iz člana 171. Zakona o izboru narodnih poslanika.
Uz zahtev za pokretanje prekršajnog postupka prilažem sledeće dokaze:
1. dokaz da sam upisan/a u birački spisak;
2. dokaz o adresi na koju je poziv trebalo da bude dostavljen;
3. korespondenciju sa nadležnim organom;
4. izjave ili podatke o licima koja mogu potvrditi da poziv nije dostavljen;
5. druge dokaze: __________________________________________.
Predlažem da sud, po potrebi, pribavi od nadležnog organa podatke i dokumentaciju o načinu, vremenu i izvršenoj dostavi poziva za glasanje, kao i podatke o licu odgovornom za blagovremeno dostavljanje poziva.
Predlažem da Prekršajni sud sprovede postupak, izvede predložene dokaze, sasluša oštećenog i utvrdi da li je odgovorno lice učinilo prekršaj iz člana 171. Zakona o izboru narodnih poslanika, te da mu, ukoliko utvrdi njegovu odgovornost, izrekne zakonom propisanu kaznu.
U __________, dana __________ godine
Podnosilac zahteva – oštećeni
potpis  oštećenog



Prekršaj člana 173 Zakona o izboru narodnih poslanika 

PREKRŠAJNOM SUDU U __________
Adresa suda

Podnosilac zahteva ime, prezime i adresa oštećenog
Protiv okrivljenog ime prezime i adresa okrivljenog
Kao oštećeni radnjama člana organa za sprovođenje izbora, na osnovu člana 180 Zakona o prekršajima, podnosim
ZAHTEV ZA POKRETANJE PREKRŠAJNOG POSTUPKA
zbog postojanja osnovane sumnje da je učinjen prekršaj iz člana 173. Zakona o izboru narodnih poslanika.
OBRAZLOŽENJE
Protiv okrivljenog __________________________ podnosim zahtev za pokretanje prekršajnog postupka zbog toga što je dana __________ godine, u vremenu od ______ časova, u __________________________ (naziv organa za sprovođenje izbora – Republička izborna komisija/birački odbor), u svojstvu člana tog organa, sprečio/la __________________________, mene, kao člana organa za sprovođenje izbora / predstavnika posmatrača, da pratim i učestvujem u radu organa za sprovođenje izbora, na taj način što je __________________________________________________________________________________________________________________________________________________________ (konkretnije opisati šta je okrivljeni uradio - nije dozvolio podnosiocu da prisustvuje biračkom mestu, udaljio ga je sa biračkog mesra, odbio da mu omogući uvid u rad organa, sprečio ga da učestvuje u odlučivanju, onemogućio predstavniku posmatrača da prati rad organa i slično)
Okrivljeni me je navedenim postupanjem onemogućio da pratim i/ili učestvujem u radu organa za sprovođenje izbora, odnosno da u svojstvu predstavnika posmatrača pratim rad tog organa.
Dokazi:
1. zapisnik sa sednice/rada organa za sprovođenje izbora od __________;
2. odluka/rešenje o imenovanju podnosioca i/ili okrivljenog;
3. legitimacija/potvrda o svojstvu predstavnika posmatrača;
4. video ili audio zapis događaja;
5. fotografije;
6. prepiska/e-mail/poruke;
7. saslušanje svedoka: __________________________, adresa __________________;
8. drugi dokazi: ________________________________.
Predlažem da sud izvede navedene dokaze, sasluša oštećenog, okrivljenog i svedoke, po potrebi pribavi službenu dokumentaciju od __________________________ i nakon sprovedenog postupka utvrdi odgovornost okrivljenog za prekršaj iz člana 173. Zakona o izboru narodnih poslanika.
Predlažem da Prekršajni sud nakon sprovedenog postupka utvrdi da je okrivljeni odgovoran za navedeni prekršaj i izrekne mu zakonom propisanu novčanu kaznu.
U ____________, dana __________ godine
Podnosilac zahteva
potpis oštećenog

VAŽNO: Fizičko lice u svojstvu oštećenog može podneti zahtev za pokretanje prekršajnog postupka nadležnom prekršajnom sudu i usmeno na zapisnik.

B) [bookmark: _Toc241659958]KADA NISTE NEPOSREDNO OŠTEĆENI RADNJOM KOJA PREDSTAVLJA PREKRŠAJ, PODNOSITE NADLEŽNOM ORGANU INICIJATIVU/PREDLOG ZA PODNOŠENJE ZAHTEVA ZA POKRETANJE PREKRŠAJNOG POSTUPKA

Prekršaj člana 171 Zakona o izboru narodnih poslanika 

PREKRŠAJNOM SUDU U __________
Adresa suda
Podnosilac zahteva ime, prezime i adresa oštećenog
Protiv okrivljenog  naziv organa, sa adresom sedišta, koji je učinio prekršaj – Opštinska/gradska uprava, sa imenom, prezimenom i funkcijom koju obavlja odgovorno lice – npr. predsednik opštine

Na osnovu člana 180 Zakona o prekršajima, Prekršajnom sudu u _________, kao stvarno i mesno nadležnom podnosim
ZAHTEV ZA POKRETANJE PREKRŠAJNOG POSTUPKA
protiv odgovornog lica u organu nadležnom za dostavljanje poziva za glasanje, zbog osnovane sumnje da je učinjen prekršaj iz člana 171. Zakona o izboru narodnih poslanika.
OBRAZLOŽENJE
Na izborima za narodne poslanike održanim dana __________ godine, kao biraču upisanom u birački spisak, nije mi blagovremeno dostavljen poziv za glasanje.
Poziv za glasanje mi nije dostavljen najkasnije pet dana pre dana glasanja, odnosno, dostavljen mi je dana / nije mi dostavljen uopšte. 
__________________________________________________________________________________________________________________________________________________________

Za činjenicu da mi poziv nije dostavljen saznao/la sam _________________________________.
Zbog toga sam bio/la uskraćen/a za blagovremenu informaciju o danu i vremenu glasanja / broju i adresi biračkog mesta / broju pod kojim sam upisan/a u izvod iz biračkog spiska.
Smatram da je opisanim postupanjem povređeno moje pravo i da postoji osnovana sumnja da je odgovorno lice u organu nadležnom za obaveštavanje birača učinilo prekršaj iz člana 171. Zakona o izboru narodnih poslanika.
Uz zahtev za pokretanje prekršajnog postupka prilažem sledeće dokaze:
1. dokaz da sam upisan/a u birački spisak;
2. dokaz o adresi na koju je poziv trebalo da bude dostavljen;
3. korespondenciju sa nadležnim organom;
4. izjave ili podatke o licima koja mogu potvrditi da poziv nije dostavljen;
5. druge dokaze: __________________________________________.
Predlažem da sud, po potrebi, pribavi od nadležnog organa podatke i dokumentaciju o načinu, vremenu i izvršenoj dostavi poziva za glasanje, kao i podatke o licu odgovornom za blagovremeno dostavljanje poziva.
Predlažem da Prekršajni sud sprovede postupak, izvede predložene dokaze, sasluša oštećenog i utvrdi da li je odgovorno lice učinilo prekršaj iz člana 171. Zakona o izboru narodnih poslanika, te da mu, ukoliko utvrdi njegovu odgovornost, izrekne zakonom propisanu kaznu.
U __________, dana __________ godine
Podnosilac zahteva – oštećeni
potpis  oštećenog

Prekršaj člana 170 Zakona o izboru narodnih poslanika 


NADZORNOM ODBORU ZA IZBORNU KAMPANJU
Narodna skupština Republike Srbije
Podnosilac inicijative:
Ime i prezime: __________________________
Adresa: _________________________________

INICIJATIVA ZA POSTUPANJE ZBOG POVREDE IZBORNE TIŠINE
Poštovani,
obraćam vam se kao građanin i podnosim inicijativu za postupanje zbog povrede pravila o izbornoj tišini, odnosno zbog postojanja osnovane sumnje da je učinjen prekršaj iz člana 170. Zakona o izboru narodnih poslanika.
OBRAZLOŽENJE
Dana __________ godine, u __________ časova, u periodu u kojem je bila na snazi izborna tišina, na navesti medij / javni skup / internet stranicu / društvenu mrežu / drugo mesto objavljen je odnosno iznet sledeći sadržaj:
_______________________________________________________________________________________________________________________________________________________________________________________________________________________________________
Navedenim sadržajem je javno predstavljan kandidat i njegov izborni program / pozivano da se glasa za određenu izbornu listu / pozivano da se ne glasa za određenu izbornu listu / objavljena procena rezultata izbora...
Ovaj sadržaj je izneo ___________________.
Smatram da opisano postupanje predstavlja povredu pravila o izbornoj tišini, imajući u vidu da je članom 170. Zakona o izboru narodnih poslanika propisano da je tokom 48 časova pre dana glasanja i na dan glasanja do zatvaranja biračkih mesta zabranjeno u medijima i na javnim skupovima objavljivati procene rezultata izbora, javno predstavljati kandidate i njihove izborne programe i pozivati birače da glasaju, odnosno da ne glasaju za određene izborne liste.
Uz inicijativu dostavljam:
1. fotografije / snimke ekrana spornog sadržaja;
2. video ili audio snimak;
3. link ka internet stranici na kojoj je sadržaj objavljen;
4. podatke o vremenu objavljivanja;
5. podatke o svedocima koje treba saslušati – imena, prezimena, adrese;
6. druge dokaze: ______________________________.
Predlažem da Nadzorni odbor, u okviru svojih zakonskih nadležnosti, razmotri navode iz ove inicijative, proveri opisanu nepravilnost i preduzme mere iz svoje nadležnosti, odnosno da, ukoliko utvrdi da za to postoje zakonski uslovi, obavesti ili inicira postupanje nadležnog državnog organa.
Molim da me o postupanju po ovoj inicijativi obavestite na navedenu adresu, broj telefona,email__________.
U ____________, dana __________ godine
Podnosilac inicijative
_______________________

Prekršaj člana 172 Zakona o izboru narodnih poslanika 

REPUBLIČKOJ IZBORNOJ KOMISIJI
Podnosilac inicijative
Ime i prezime: __________________________
Adresa: _________________________________

INICIJATIVA ZA POSTUPANJE ZBOG ISTICANJA IZBORNOG PROPAGANDNOG MATERIJALA NA BIRAČKOM MESTU
Poštovani,
obraćam vam se kao građanin i podnosim inicijativu za postupanje zbog moguće povrede izbornog pravila, odnosno zbog postojanja osnovane sumnje da je učinjen prekršaj iz člana 172. Zakona o izboru narodnih poslanika.


OBRAZLOŽENJE
Dana __________ godine, u __________ časova, na biračkom mestu broj ________, koje se nalazi na adresi ______________________________, uočio/la sam da je na biračkom mestu / neposredno ispred biračkog mesta bio istaknut ____________________________________________________________________________. 
Na navedenom biračkom mestu bio je istaknut plakat / zastava / simbol političke stranke / simbol podnosioca izborne liste / letak / drugi propagandni materijal, kojim se promoviše _____________________________________________________________________________.
Materijal je bio postavljen na ulazu u biračko mesto / na objektu u kojem se nalazi biračko mesto / neposredno ispred ulaza / drugo.
Prema mojim saznanjima, materijal je postavilo ili istaklo politička stranka/koalicija/fizičko lice/pravno lice/predsednik ili član biračkog odbora.
Smatram da opisano postupanje predstavlja povredu člana 172. Zakona o izboru narodnih poslanika, kojim je zabranjeno da se na biračkom mestu ili neposredno ispred biračkog mesta ističu simboli političke stranke, podnosioca proglašene izborne liste, kao i drugi izborni propagandni materijal.
Uz inicijativu dostavljam sledeće dokaze:
1. fotografije istaknutog materijala;
2. video-snimak;
3. podatke o biračkom mestu;
4. podatke o vremenu kada je nepravilnost uočena;
5. podatke o licima koja su prisustvovala događaju;
6. podatke o licu koje je učinilo prekršaj;
7. druge dokaze: __________________________________________.
Predlažem da Republička izborna komisija proveri navode iz ove inicijative, utvrdi činjenice i okolnosti u vezi sa isticanjem izbornog propagandnog materijala i, ukoliko utvrdi da postoje elementi prekršaja, preduzme mere iz svoje nadležnosti, odnosno obavesti ili inicira postupanje nadležnog državnog organa.
Molim da me o postupanju po ovoj inicijativi obavestite na navedenu adresu ili kontakt telefon ____________.
U ____________, dana __________ godine
Podnosilac inicijative
potpis podnosioca

C) [bookmark: _Toc241659959]KADA NISTE SIGRNI DA LI JE UČINJENA RADNJA PREKRŠAJ ILI KRIVIČNO DELO MOŽETE PODNETI PREDLOG ZA POKRETANJE PREKRŠAJNOG POSTUPKA JAVNOM TUŽILAŠTVU KOJI ĆE, UKOLIKO SE RADI O KRIVIČNOM DELU OVAJ PODNESAK TRETIRATI KAO KRIVIČNU PRIJAVU. 
OSNOVNO JAVNO TUŽILAŠTVO U _________
adresa OJT
Podnosilac: ime, prezime, adresa podnosioca
Protiv: ime, prezime, adresa fizičkog lica ili naziv, adresa sedišta organa, ime, prezime i funkcija odgovornog lica
PREDLOG ZA POKRETANJE PREKRŠAJNOG POSTUPKA / KRIVIČNA PRIJAVA
Podnosim prijavu zbog sumnje da je dana __________ godine, u __________ časova, u mestu __________, učinjen prekršaj iz člana __________ Zakona o izboru narodnih poslanika ili krivično delo protiv izbornih prava član 154-162 Krivičnog zakonika.
OBRAZLOŽENJE
Dana __________ godine, u __________ časova, dogodilo se sledeće _______________________________________________________________________________________________________________________________________________________________________________________________________________________________________
Prema mojim saznanjima, koja su potkrepljena dokazima, navedenu radnju je učinio/la __________________________________________________________________________________________________________________________________________________________
Radnja se dogodila na biračkom mestu / neposredno ispred biračkog mesta / u mediju / na javnom skupu / na drugom mestu.
Opisanim postupanjem, po mom mišljenju, povređeno je izborno pravilo koje se odnosi na:
· kršenje izborne tišine – član 170.
· nedostavljanje poziva za glasanje – član 171.
· isticanje izbornog propagandnog materijala na biračkom mestu – član 172.
· sprečavanje učestvovanja u radu i praćenja rada organa za sprovođenje izbora – član 173.
· narušavanje reda na biračkom mestu – član 174.
· drugo: __________________________________________
Uz prijavu dostavljam sledeće dokaze:
1. fotografije;
2. video/audio snimak;
3. snimak ekrana (screenshot);
4. link ka internet stranici ili objavi;
5. dokumentaciju;
6. podatke o svedocima – imena, prezimena, adrese.
7. drugo: __________________________________________
Predlažem da nadležno javno tužilaštvo proveri navode iz ove prijave, utvrdi sve činjenice i okolnosti od značaja za odlučivanje i, ukoliko utvrdi da postoje zakonski uslovi, podnese zahtev za pokretanje prekršajnog postupka protiv prijavljenog ili, ukoliko se u opisanim radnjama stiču obeležja krivičnog dela protiv izbornih prava, pokrene predistražni postupak protiv prijavljenog ____________________.
U __________, dana __________ godine
Podnosilac
potpis podnosioca

